Saramaka (upė)
Saramaka (ol. Saramacca) – upė šiauriniame Suriname. Prasideda Vilhelminos kalnuose, Sipalivinio apygardoje. Teka į šiaurę. Aukštupys slenkstėtas. Prateka Paros ir Saramakos apygardas. Žemupyje pasuka į vakarus ir įteka į Atlanto vandenyną, sudarydama bendras žiotis su Kopenamės upe. Žemupyje sudaro meandras. Laivyba. Upės baseino tyrimai pradėti XVIII a. pab.